**Finansministeriets nye vejledning i samfundsøkonomiske konsekvensvurderinger**

|  |
| --- |
| **Kontor/afdeling**  EK1  **Dato**  6. oktober 2017  J nr. 2017 - 3140  JTB |

Finansministeriet har d. 28. august udgivet en ny vejledning i samfundsøkonomiske konsekvensvurderinger. Vejledningen er gældende for den offentlige sektor, og bør derfor anvendes for alle analyser på Energi- Forsynings- og Klimaministeriets områder og til den kollektive varmeforsyning.

Finansministeriets vejledning kan findes her:

<https://www.fm.dk/nyheder/pressemeddelelser/2017/08/ny-vejledning-i-samfundsoekonomiske-konsekvensvurderinger>

I forhold til Finansministeriets vejledning fra 1999 er der nogle få ændringer. De relevante ændringer for samfundsøkonomiske vurderinger på energiområdet er:

* Som nettoafgiftsfaktor skal fremover bruges 1,325 (tidligere var faktoren 1,17)
* Skatteforvridningsfaktoren er ændret til 10 pct. (tidligere var faktoren 20 pct.)

Disse faktorer er gældende fra vejledningens udgivelsesdato den 28. august 2017.

**Konsekvenser af rettelsen for igangværende sagsbehandling af projektforslag**

Ændringer i forudsætningerne kan have indflydelse for den kommunale sagsbehandling af konkrete projektforslag, hvilket imidlertid kan være svært at vurdere. Energistyrelsen anbefaler derfor, at der foretages en følsomhedsberegning på endnu ikke godkendte projektforslag, som viser konsekvenserne af ændringen. Energistyrelsen oplyser vejledende, at det er op til den enkelte kommune – på den baggrund – at vurdere, hvilke konsekvenser dette bør have for sagsbehandlingen, herunder i relation til en eventuel fornyet partshøring af relevante parter.